Franz Beckenbauer

Franz Anton Beckenbauer (; lahir 11 September 1945 – 7 Januari 2024) merupakan bekas pemain dan pengurus bola sepak Jerman. Beliau digelar Der Kaiser ("Maharaja") kerana gaya permainan dan kepimpinannya di atas padang serta nama depannya, "Franz" mengingatkan kepada Maharaja Austria. Beliau dianggap salah satu pemain bola sepak terhebat dalam sejarah bola sepak.name="FIFA profile"> name="Independent"> Seorang pemain yang serba boleh memulakan kariernya di posisi pemain tengah namun Beckenbauer mencipta namanya sebagai pertahanan. Beliau sering dianggap sebagai pencipta posisi sweeper moden atau dikenali sebagai libero.

Dua kali diumumkan sebagai Pemain Bola Sepak Terbaik Eropah, Beckenbauer beraksi sebanyak 103 perlawanan buat Jerman Barat dan tampil dalam tiga edisi Piala Dunia. Beliau bersama Mário Zagallo dari Brazil, kedua-duanya meraih Piala Dunia sebagai pemain dan pengurus. Beckenbauer meraih trofi Piala Dunia sebagai kapten pasukan pada tahun 1974 dan sebagai pengurus pada 1990. Selain itu, beliau turut merangkul trofi Kejohanan Eropah di peringkat antarabangsa dan Piala Eropah di peringkat kelab dan kedua-duanya pencapaian tersebut sebagai kapten pasukan. Beliau disenaraikan ke dalam "Pasukan Dunia Abad ke-20" pada tahun 1998, "FIFA World Cup Dream Team" pada tahun 2002 dan FIFA 100 pada tahun 2004 iaitu kalangan pemain bola sepak terhebat. name="wrldallt" 

Di peringkat kelab bersama Bayern Munich, Beckenbauer meraih Piala Pemenang UEFA pada tahun 1967 dan tiga kejuaraan Piala Eropah berturut-turut dari tahun 1974 hingga 1976. Selepas bersara, beliau menjadi pengurus dan presiden Bayern Munich. Selepas dua tempoh bersama New York Cosmos, beliau diserap ke dalam "National Soccer Hall of Fame" Amerika Syarikat.

Pada hari ini, Beckenbauer kekal sebagai tokoh dalam bola sepak Jerman bahkan di peringkat antarabangsa. Beliau berjaya membawa Jerman memenangi bidaan tuan rumah Piala Dunia 2006 dan mengetuai jawatankuasa penganjur. Beliau kini bekerja sebagai pundit untuk Sky Deutschland dan kolumnis untuk akhbar Bild.

Kerjaya kelab
Beckenbauer melakukan penampilan sulungnya bersama Bayern pada aksi Regionalliga Süd ("Liga Daerah Selatan", divisyen kedua Jerman) dengan beraksi di posisi sayap kiri menentang  Stuttgarter Kickers pada 6 Jun 1964. Pada musim pertamanya di liga daerah 1964-65, pasukannya memperoleh promosi ke Bundesliga, liga yang baru dibentuk sebagai divisyen pertama.

Bayern seterusnya menjadi kuasa besar dalam liga baru Jerman apabila meraih Piala Jerman pada musim 1966-67 dan merangkul kejayaan Eropah dalam Piala Pemenang Eropah 1967. Beckenbauer menjadi kapten pasukan Bayern buat musim 1968-69 dan membawa kelabnya menjuarai Bundesliga kali pertama. Pada masa itu juga, beliau cuba menggunakan posisi sweeper (libero) 

Sepanjang tempoh Beckenbauer di Bayern Munich, mereka menjuarai tiga kejuaraan liga berturut-turut dari tahun 1972 hingga 1974 dan turut meraih tiga trofi Piala Eropah berturut-turut (1974-76) sekali gus mereka memberi penghargaan untuk memiliki trofi tersebut selama-lamanya.

Menariknya, sejak tahun 1968 Beckenbauer digelar Der Kaiser oleh pihak media dan penyokong. Hal ini kerana dalam perlawanan persahabatan Bayern Munich yang berlangsung di Vienna, Austria, Beckenbauer bergambar dengan bekas Maharaja Austria, Franz Joseph I. Seterusnya, media menggelar beliau Fußball-Kaiser (maharaja-bola sepak) sebelum berubah menjadi Der Kaiser.

Pada tahun 1977, Beckenbauer menerima kontrak lumayan untuk beraksi dengan kelab North American Soccer League, New York Cosmos. Beliau beraksi di Amerika Syarikat selama empat musim hingga tahun 1980 dan pasukannya meraih tiga trofi Soccer Bowl (1977, '78, '80). name="FIFA profile"

Selepas itu, Beckenbauer berpindah semula ke Jerman bersama kelab Hamburg (1980–82) dan merangkul gelaran Bundesliga pada musim terakhirnya di situ. Beliau mengumumkan persaraan selepas kembali semula ke New York Cosmos pada tahun 1983. Sepanjang kariernya dalam liga domestik, beliau telah melakukan 587 kemunculan dan menjaringkan 81 gol.

Kerjaya antarabangsa
Beckenbauer tampil dalam 103 perlawanan antarabangsa dan menjaringkan 14 gol untuk pasukan Jerman Barat. name="FIFA profile" Beliau merupakan sebahagian daripada skuad Piala Dunia yang menamatkan kejohanan di tempat naib juara pada tahun 1966, tempat ketiga pada 1970 dan juara pada Piala Dunia FIFA 1974. Beliau turut diumumkan ke dalam anugerah Bintang Pasukan Pilihan buat ketiga-tiga edisi tersebut. Selain itu, beliau juga mengambil bahagian dalam Euro 1972 dan menjadi naib juara dalam edisi 1976. Perlawanan sulung Beckenbauer untuk pasukan kebangsaan Jerman Barat pada 26 September 1965.

Beckenbauer melakukan kemunculan Piala Dunia sulungnya pada tahun 1966 dengan beraksi kesemua perlawanan. Pada perlawanan pertamanya di Piala Dunia menentang Switzerland, beliau menjaringkan dua gol dalam meraikan kemenangan 5–0. name="FIFA stats" Jerman Barat menjadi juara kumpulan seterusnya menewaskan Uruguay 4-0 pada peringkat suku akhir yang mana Beckenbauer menjaringkan gol kedua Jerman pada minit ke-70.

Dalam perlawanan separuh akhir bertemu Soviet, Helmut Haller menjaringkan gol pembukaan perlawanan manakala Beckenbauer menambah lagi duka Soviet dengan menjaringkan gol kedua Jerman sekali gus gol keempat dicetaknya sepanjang kejohanan. name="FIFA stats" Akhirnya, pasukan Jerman menempah tiket ke perlawanan akhir selepas menyingkirkan cabaran Soviet 2-1. Pada perlawanan akhir, mereka berhadapan tuan rumah, England. Pasukan tuan rumah menjadi juara dunia selepas mengalahkan Jerman Barat 4-2 dengan beberapa isu kontroversi pada perlawanan tersebut. Walaupun pasukan Jerman kecewa akan kekalahan ini, tetapi Beckenbauer mencipta namanya dalam kejohanan tersebut apabila mempamerkan persembahan menarik dan teruja ditonton. Pasukan Jerman disambut seperti wira sebaik tiba di tanah air.

Dalam saingan Piala Dunia 1970, pasukan Jerman berjaya memenangi semua perlawanan peringkat kumpulan sebelum bertemu England pada pusingan kedua dan dianggap perlawanan ulangan final Piala Dunia 1966. England mendahului 2-0 pada separuh masa pertama tetapi gol menarik Beckenbauer pada minit ke-69 membantu Jerman bangkit sebelum menyamakan kedudukan 2-2 sebelum masa penuh. Akhirnya, Jerman menang 3-2 hasil jaringan masa tambahan oleh Gerd Müller sekali gus Jerman mara ke peringkat seterusnya bertemu Itali. Mereka terpaksa akur akan kekalahan 4-3 dalam perlawanan yang dikenali sebagai Game of the Century ("Perlawanan Abad Ini") di kedua-dua negara tersebut. Jerman menewaskan Uruguay dalam penentuan tempat ketiga 1-0. name="FIFA profile"

Beckenbauer menjadi kapten pasukan Jerman mulai tahun 1971. Pada kejohanan Euro 1972, Jerman Barat dinobatkan juara Eropah dengan membenam Soviet 3-0 pada perlawanan akhir.

Beckenbauer merupakan tonggak utama pasukan Jerman Barat yang bergelar juara dunia pada 1974. Mereka menewaskan Belanda yang dibintangi Johan Cruyff dalam perlawanan akhir Piala Dunia tersebut. Beckenbauer menjadi kapten pertama menjulang trofi Piala Dunia baru yang diperkenalkan pada edisi tersebut. Kejayaan ini menyumbang kepada Jerman Barat menjadi pasukan Eropah pertama meraih Kejohanan Eropah dan Piala Dunia serentak (setelah itu, dua negara telah berjaya meraih rekod ini iaitu Perancis pada 2000 dan Sepanyol pada 2010).

Dalam kejuaraan 1976, pasukan Jerman Barat sekali lagi mara ke perlawanan akhir namun kali ini mereka tewas kepada Czechoslovakia menerusi penentuan penalti. Beckenbauer diumumkan ke dalam Bintang Pasukan Pilihan Kejohanan.

Beckenbauer bersara daripada pasukan kebangsaan Jerman Barat pada tahun 1977 semasa usia 31 tahun selepas melakukan perpindahan ke New York Cosmos.

Kerjaya pengurus
Beckenbauer dilantik sebagai ketua jurulatih Jerman Barat untuk menggantikan Jupp Derwall. Beliau membawa pasukan Jerman mara ke perlawanan akhir Piala Dunia 1986 namun terpaksa akur tewas kepada Argentina yang dibintangi legenda Diego Maradona. name="FIFA profile"

Pada tahun 1990, sebelum penyatuan semula Jerman, Beckenbauer mengendali pasukan Jerman tanpa kelibat pemain dari negara Jerman Timur yang memenangi Piala Dunia 1990 selepas menewaskan Argentina 1-0 dalam perlawanan akhir dan dianggap pengulangan final Piala Dunia lalu. Beckenbauer bersama Mario Zagallo menjuarai Piala Dunia ketika menjadi pemain dan pengurus pasukan kebangsaan. name="FIFA profile"

Beckenbauer seterusnya mengambil alih pengurusan kelab dengan menerima jawatan pengurus Olympique de Marseille pada tahun 1990 tetapi meninggalkan kelab Perancis tersebut selepas setahun. Marseille akhirnya menjuarai liga Perancis dan menjadi naib juara Piala Eropah.

Dari 28 Disember 1993 hingga 30 Jun 1994 dan seterusnya mulai 29 April 1996 hingga 30 Jun pada tahun yang sama, beliau mengendali pasukan Bayern Munich. Dua tempohnya di kelab Bavaria itu menyaksikan beliau meraih beberapa pencapaian antaranya gelaran Bundesliga pada tahun 1994 dan Piala UEFA pada tahun 1996.

Pada tahun 1994, beliau mengambil alih jawatan presiden kelab Bayern dan banyak kejayaan pada tahun-tahun sesudahnya telah diraih hasil pengurusan bijak Beckenbauer. Berikutan keputusan kelab untuk berubah kepada sebuah syarikat terhad, beliau telah menjadi pengerusi lembaga penasihat sejak tahun 2002.

Pada tahun 1998, beliau merupakan naib presiden Persatuan Bola Sepak Jerman (DFB). name="FIFA profile" Pada penghujung tahun 1990an, Beckenbauer sebagai ketua pembida berjaya membantu Jerman memenangi pembidaan sebagai tuan rumah atau pengajur bagi kejohanan Piala Dunia 2006. name="FIFA profile" Beliau turut memengerusi jawatankuasa antarabangsa bagi Piala Dunia dan seorang pengulas untuk tabloid Jerman, Bild-Zeitung.

 Kematian 
Beckenbauer meninggal dunia pada 7 Januari 2024, usia 78 tahun, atas sebab semula jadi seperti yang diumumkan oleh keluarganya dalam nota yang dihantar kepada Deutsche Presse-Agentur. Upacara peringatan telah diadakan di Allianz Arena pada 19 Januari.

Statistik kerjaya
Kelab
KelabMusimLigaPialaBenuaLainTermasuk Piala ToyotaJumlahKmnclnGolKmnclnGolKmnclnGolKmnclnGolKmnclnGol Bayern Munich1963–6462——621964–65371737171965–6633461—3951966–6733050904701967–6828440713951968–6933260—3921969–7034610203761970–7133391815051971–7234661714781972–7334660614671973–74345401014851974–7533130714321975–763457290205271976–7733340—373Jumlah439646156562056775 New York Cosmos1977154—154197827827819791211211980264264Jumlah8017—8017 Hamburger SV1980–811801000—1901981–821003050180Jumlah2804050—370 New York Cosmos1983252—252Jumlah kerjaya572836557062070994

Antarabangsa
 Pasukan kebangsaan Jerman BaratTahunGol1965301966127196750196891196960197012219719219727019731011974150197570197671197710Jumlah10314

Gol antarabangsa
Gol antarabangsa oleh Franz Beckenbauer  #  Tarikh  Lokasi  Lawan  Skor  Keputusan  Kejohanan <center>1  23 Mac 1966  Rotterdam, Belanda    <center>1–3  <center>2–4  Persahabatan <center>2  <center>2–4 <center>3  4 Mei 1966  Dublin, Republik Ireland    <center>0–2  <center>0–4  <center>4  12 Julai 1966  Sheffield, England    <center>3–0  <center>5–0  Piala Dunia 1966 <center>5  <center>4–0 <center>6  23 Julai 1966    <center>0–2  <center>0–4  <center>7  25 Julai 1966  Liverpool, England    <center>0–2  <center>1–2  <center>8  1 Jun 1968  Hanover, Jerman    <center>1–0  <center>1–0  Persahabatan  <center>9  14 Jun 1970  León, Mexico    <center>1–2  <center>3–2 (s.m.t.)  Piala Dunia 1970 <center>10  22 November 1970  Athens, Greece    <center>1–3  <center>1–3  Persahabatan <center>11  22 Jun 1971  Oslo, Norway    <center>0–3  <center>1–7 <center>12  30 Jun 1971  Copenhagen, Denmark    <center>1–3  <center>1–3 <center>13  12 Mei 1973  Hamburg, Jerman    <center>1–0  <center>3–0 <center>14  6 Oktober 1976  Cardiff, Wales    <center>0–1  <center>0–2

Pengurusan
PasukanMulaiHinggaRekod  Jerman Barat 1984 name=Nationaltrainer 1990 name=Nationaltrainer  Olympique Marseille 1 September 1990 name="Olympique Marseille » Trainerhistorie"> 31 Disember 1990 name="Olympique Marseille » Trainerhistorie"  Bayern Munich 28 Disember 1993 name="Bayern München - Trainerhistorie" 30 Jun 1994 name="Bayern München - Trainerhistorie"  Bayern Munich 28 April 1996 name="Bayern München - Trainerhistorie" 30 June 1996 name="Bayern München - Trainerhistorie" Jumlah

Pencapaian

Pemain
Kelab
Bayern Munich
Bundesliga: 1968–69, 1971–72, 1972–73, 1973–74
DFB-Pokal: 1965–66, 1967–68, 1968–69, 1970–71
Piala Eropah: 1973–74, 1974–75, 1975–76
Piala Pemenang UEFA: 1966–67
Piala Antara Benua: 1976

Hamburger SV name="fussballdaten.de" 
Bundesliga: 1981–82

New York Cosmos
North American Soccer League: 1977, 1978, 1980
Piala Trans-Atlantik: 1980, 1983

Antarabangsa
Jerman Barat name="Soccerway">
Piala Dunia FIFA: 1974
Kejohanan Eropah: 1972

Pengurus
Jerman Barat name="fussballdaten.de" 
Piala Dunia FIFA: 1990

Marseille
Ligue 1: 1990–91

Bayern Munich name="fussballdaten.de" 
Bundesliga: 1993–94
Piala UEFA: 1995–96

Individu
Pemain
Ballon d'Or: 1972, 1976
Pemain Bola Sepak Terbaik Jermn: 1966, 1968, 1974, 1976
Regionalliga Süd: 1965
Pemain Muda Terbaik Piala Dunia: 1966
Kasut Gangsa Piala Dunia FIFA: 1966
Bintang Pasukan Pilihan Piala Dunia: 1966, 1970, 1974
FIFA XI: 1968
Bravo Otto – Anugerah Gangsa: 1974, 1975
Bravo Otto – Anugerah Perak: 1976
Bola Perak Piala Dunia: 1974
Anugerah Pemain Berharga NASL: 1977
Pingat Merit FIFA: 1984name="fifa.com">
FIFA World Cup All-Time Team: 1994
Bintang Pasukan Pilihan Kejohanan Eropah: 1972, 1976
Pasukan Dunia Abad ke-20: 1998
FIFA World Cup Dream Team: 2002
Anugerah Tokoh Bola Sepak Centennial FIFA: 2004 name="fifa.com"
FIFA 100: 2004
Anugerah Pencapaian Sepanjang Hayat Laureus: 2007
IFFHS Universal Genius of World Football: 2007
Golden Foot: 2010, sebagai legenda bola sepak
Marca Leyenda: 2012
Anugerah Presiden FIFA: 2012
Anugerah Presiden UEFA: 2012
Kesebalasan Utama World Soccer Sepanjang Zaman: 2013
Kesebelasan Utama Kejohanan Eropah Sepanjang Zaman: 2016

Pengurus
Pengurus Terbaik Anugerah World Soccer: 1990
Jurulatih Bola Sepak Eropah Terbaik: 1990

Sivik
Pingat Merit Republik Persekutuan Jerman: 1976
Pingat Merit Bavaria: 1982
Pingat Merit Kelas Pertama Republik Persekutuan Jerman: 1986
Syiling Emas Kehormat Bandar Munich: 1995
Doktor Kehormat Akademi Sukan Antarabangsa: 2004
Komander Pingat Merit Republik Persekutuan Jerman: 2006
Pingat Merit Kelas Pertama Niedersachsen: 2008
Pingat Merit Negeri Rhine-Westphalia Utara: 2009
Konsul kehormat Republik Kosovo: 2011

Nota

Catatan

Pautan luar

 Franz Beckenbauer Foundation 
 Facts on Beckenbauer 

 Portrait of Franz Beckenbauer

Kategori:Pemain bola sepak Jerman
Kategori:Pemain FC Bayern Munich
Kategori:Pemain Hamburger SV 
Kategori:Pemain New York Cosmos
Kategori:Pemain Piala Dunia FIFA 1966
Kategori:Pemain Piala Dunia FIFA 1970
Kategori:Pemain Piala Dunia FIFA 1974
Kategori:Pemain UEFA Euro 1972
Kategori:Pemain UEFA Euro 1976
Kategori:Pengurus pasukan bola sepak kebangsaan Jerman
Kategori:Pengurus bola sepak Jerman 
Kategori:Pengurus Piala Dunia FIFA 1986
Kategori:Pengurus UEFA Euro 1988
Kategori:Pengurus Piala Dunia FIFA 1990
Kategori:Pengurus FC Bayern Munich
Kategori:Pengurus Olympique de Marseille
Kategori:Pemenang Ballon d'Or
Kategori:FIFA 100